Klinko

eta
Klinko aŭ pordobrako estas la movebla peco de pordofermilo.

Ĝi kutime konsistas el dika metala lameno pivotfiksita ĉe unu ekstremaĵo, kaj kiun oni povas, levante aŭ mallevante, enigi en hokon, fiksitan sur la pordokadro.

En pli ellaborita formo klinko estas peco de aŭtomata fermilo, kies levo elklikigas serurmekanismon kaj ebligas malfermon de pordo.

Laŭ Francisko Azorín klinko estas Pordofermilo konsistanta el metala stangeto pivotfiksa ĉe unu ekstremo k. kies alia [tiele: sen akuz.] oni povas per levilo aŭ turnilo enigi en hokon aŭ truon de la pordokadro aŭ de apuda pordofolio.Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝoj 111-112. Li indikas etimologion el la greka kleidoo (fermaĵo) kaj de tie la latina claudere.Azorín, samloke.

 Notoj 

 Vidu ankaŭ 
 anso, tenilo de taso, bovlo, kruĉo, pokala trofeo aŭ simila objekto
 fusto aŭ ŝafto, parto de iuj objektoj, je kiu oni ilin kaptas kaj tenas mane
 pomelo, tenilo en gimnastiko kaj rajdado aŭ ekstremaĵo de tenilo en skermado

Kategorio:Konstruado
Kategorio:Arkitekturo

Kategorio:Iloj